Maksim Kovtun

Maksim Pavlovich Kovtun (ruscha: Максим Павлович Ко́втун; 1995-yil 18-iyun, Yekaterinburg) — yakka holda konkida uchish boʻyicha musobaqalarda qatnashgan rossiyalik figurali uchuvchi. Yevropa chempionatining kumush medali sovrindori (2015, 2017), Yevropa chempionatining bronza medali sovrindori (2016), jamoalar oʻrtasidagi Jahon chempionatining kumush medali sohibi (2015, 2017), Fransiya va Xitoy Gran-pri gʻolibi (2014), Rossiyaning toʻrt karra chempioni (2014-2016, 2019).

Maksim Kovtun Rossiya xalqaro sport ustasi (2013). 2017-yil mayda Xalqaro konkida uchish ittifoqi (ISU) reytingida 10-oʻrinni egallagan.

 Tarjimayi holi 
Maksim Pavlovich Kovtun 1995-yil 18-iyunda Yekaterinburgda tugʻilgan, uning otasi Pavel Alekseyevich ilgari juftlikda konkida uchish boʻyicha musobaqalarda ishtirok etgan, hozirda esa „Lokomotiv“ sport maktabida figurali uchish boʻyicha murabbiy. Maksimning ikkala akasi ham figurali uchuvchi boʻlib, shoularda qatnashgan.

Maksim 2014-yilning bahorida Rossiya Federatsiyasi Qurolli Kuchlari safiga chaqirilgan. U Moskva yaqinidagi Balashixadagi CSKA sport guruhida xizmat qilgan.

2016-yilda Yekaterinburgdagi olimpiya zaxiralari maktabini tamomlagan. Hozirda Rossiya davlat jismoniy tarbiya, sport va turizm universitetida tahsil olmoqda.

Maksim „Menni“ taxallusi ostida rap musiqasi bilan shugʻullanadi. 2017-yilda u 6 ta trekdan iborat „E.1“ nomli yangi albomini chiqardi.

Maksim 2018-yildan beri gimnastikachi Yevgeniya Levanova bilan ishqiy munosabatda. 2021-yil avgust oyida ular unashtirilganliklarini eʼlon qilishdi.

 Faoliyati 
Maksim konkida uchishni 4 yoshida (1999-yil) Yekaterinburgdagi „Lokomotiv“ bolalar va oʻsmirlar sport maktabida boshlagan. Uni u yerga otasi Pavel Alekseyevich olib kelgan.
Maksim murabbiy Marina Voitsexovskaya guruhida mashgʻulotlar oʻtashni boshladi. 2007-yil aprel oyida u oʻzining birinchi oʻgʻil bolalar oʻrtasidagi „Crystal Skate-2007“ yirik musobaqasida gʻolib chiqdi va 2009-yilda Permda boʻlib oʻtgan Rossiya kubogining birinchi bosqichida ham (oʻgʻil bolalar oʻrtasida) eng yuqori oʻrinni egalladi. Maksim 2011-yil fevral oyida Yevropa yoshlar Olimpiya festivalida ikkinchi oʻrinni egalladi. 2011-yilning bahorida u Yekaterinburgdan Moskvaga koʻchib oʻtdi va Marina Voitsexovskaya va Nikolay Morozov murabbiyligida mashgʻulotlarni boshladi. 2011-yil sentyabr oyida u Brasovdagi oʻsmirlar oʻrtasidagi Gran-prining birinchi bosqichida gʻolib chiqdi, Tallindagi bosqichda ikkinchi oʻrinni oldi, buning natijasida Maksim finalga chiqib, finalda toʻrtinchi oʻrinni egalladi. 2012-yil aprel oyida Kovtun Tokioda boʻlib oʻtgan jamoalar oʻrtasidagi jahon chempionatida Rossiya terma jamoasi uchun kurash olib bordi.

 Natijalari 
Musobaqa 2010/2011 2011/2012 2012/2013 2013/2014 2014/2015 2015/2016 2016/2017 2018/2019 Jahon chempionatlari 17 4 7 18 11 Yevropa chempionati 5 5 2 3 2 14 Rossiya chempionati 11 12 5 1 1 1 3 1 Gran-pri finali5 4 Jamoalar oʻrtasidagi jahon chempionati 2 2Gran-pri bosqichlari: Trophee Bompard 1 Gran-pri bosqichlari: Xitoy kubogi 2 1 7Gran-pri bosqichlari: Rossiya kubogi 2 Gran-pri bosqichlari: NHK Trophy 10 Gran-pri bosqichlari: Skate America 7 Finlandiya kubogi 3Mordoviya naqshlari 1 Oʻsmirlar oʻrtasida Rossiya chempionati 5 3 Yoshlar oʻrtasidagi Gran-pri finali 4 1 Oʻsmirlar oʻrtasidagi Gran-pri bosqichlari, Xorvatiya 1 Oʻsmirlar oʻrtasidagi Gran-pri bosqichlari, Estoniya 2 Oʻsmirlar oʻrtasidagi Gran-pri bosqichlari, Germaniya 1 Oʻsmirlar oʻrtasidagi Gran-pri bosqichlari, Ruminiya 1 Tallin kubogi 1

 Manbalar 

Turkum:Yashayotgan insonlar
Turkum:1995-yilda tugʻilganlar
Turkum:18-iyunda tugʻilganlar
Turkum:Rossiyalik figurali uchuvchilar